ପ୍ରଦ୍ୟୁମ୍ନ ଲେଙ୍କା ଜଣେ ଓଡ଼ିଆ କଥାଚିତ୍ର ଅଭିନେତା । ସେ ପ୍ରାୟ ୧୦୦ରୁ ଅଧିକ କଥାଚିତ୍ର ଓ ନାଟକରେ ଅଭିନୟ କରିବା ସହିତ ପ୍ରାୟ ୨୧ଟି କଥାଚିତ୍ରରେ ପ୍ରଯୋଜକ ଓ ସହଯୋଗୀ ପ୍ରଯୋଜକ ଭାବରେ କାର୍ଯ୍ୟ କରିଛନ୍ତି ।
ପ୍ରଦ୍ୟୁମ୍ନ ଲେଙ୍କା ପିତା ଅନ୍ତର୍ଯାମୀ ଲେଙ୍କା ଓ ମାତା ଶୈଳବାଳା ଲେଙ୍କାଙ୍କ ପୁତ୍ର ଭାବେ ୧୯୫୩[୧] ମସିହାରେ ଜନ୍ମଲାଭ କରିଥିଲେ । ସେ ନିଆଳି ନିକଟବର୍ତ୍ତୀ କପାସୀ ଗ୍ରାମରେ ଏକ ଉଚ୍ଚ ପରିବାରରେ ଜନ୍ମଲାଭ କରିଥିଲେ ।
ପିଲା ଦିନରୁ ସେ ମଞ୍ଚରେ ଅଭିନୟ କରୁଥିଲେ । କଲେଜରେ ଅଭିନୟ କରିବା ସମୟରେ ଗୁରୁ କୃଷ୍ଣଚନ୍ଦ୍ର ସିଂଙ୍କ ସହଯୋଗରେ ପ୍ରଦ୍ୟୁମ୍ନ ୧୯୭୪ ମସିହାରେ ଅନ୍ନପୂର୍ଣ୍ଣା ଥିଏଟରରେ ଅଭିନେତା ଭାବେ ଯୋଗ ଦେଇଥିଲେ ।
୧୯୮୧ ମସିହାରେ ପ୍ରଯୋଜକ ଭାବରେ ତାଙ୍କର ପ୍ରଥମ ଚଳଚ୍ଚିତ୍ର ପୂଜା ମୁକ୍ତିଲାଭ କରିଥିଲା । ଅଧ୍ୟାପନାକୁ ପେଷା ଭାବରେ ଗ୍ରହଣ କରିଥିବା ପ୍ରଦ୍ୟୁମ୍ନ , ୨୦୧୩ ମସିହାରେ ଅଳକା ମହାବିଦ୍ୟାଳୟର ଅଧ୍ୟକ୍ଷ ଭାବରେ ଅବସର ଗ୍ରହଣ କରିଛନ୍ତି ।
↑ "କାହାଣୀରେ ବଡ଼ମାନଙ୍କ ଭୂମିକା ଆଗଭଳି ନାହିଁ". ଧରିତ୍ରୀ. ୧୯ ଫେବୃଆରୀ ୨୦୧୪. p. ୧୧. Retrieved 31 October 2015.
